3 बैंक कर्मियों की मौत; 2 सुरक्षित निकले, ब्रेक की जगह एक्सीलेटर दबाया
पंजाब के पठानकोट जिले के साथ लगते माधोपुर में एक XUV कार रविवार रात UBDC नहर में गिर गई। कार में 5 लोग सवार थे, जिनमें से 3 की मौत हो गई है।
पंजाब के पठानकोट जिले के साथ लगते माधोपुर में एक XUV कार रविवार रात UBDC नहर में गिर गई। कार में 5 लोग सवार थे, जिनमें से 3 की मौत हो गई है। तीनों के शव बरामद करके पठानकोट सिविल अस्पताल में पोस्टमार्टम के लिए भिजवाए गए हैं। वहीं पुलिस ने केस दर्ज करके जांच शुरू कर दी है।
बताया जा रहा है कि नहर में कार गिरने के बाद 2 लोग सुरक्षित बाहर निकल आए, लेकिन 3 लोग पानी के तेज बहाव में बह गए, जिनमें से एक का शव रात को ही मिल गया था। बाकी 2 शव सोमवार सुबह मिले। NDRF और पुलिस प्रशासन की टीमों ने संयुक्त अभियान चलाकर शव नहर से बरामद किए।
रविवार होने के चलते घूमने निकले थे पांचों
बताया जा रहा है कि हादसे का शिकार हुए पांचों लोग पंजाब नेशनल बैंक शाखा पठानकोट के कर्मचारी हैं, जो रविवार को छुट्‌टी होने के चलते घूमने के लिए निकले थे। सुरक्षित कर्मियों का नाम प्रिंस राज पुत्र हरिकृष्ण निवासी बिहार व सुरेन्द्र शर्मा पुत्र सीता राम निवासी राजस्थान है। मृतकों की पहचान अशोक कुमार पुत्र पुरुषोत्तम दास निवासी मिर्जापुर (माधोपुर), विशाल और अजय बबूल के रूप में हुई।
ड्राइवर के कारण एक्सीडेंट, अनट्रेंड था
जानकारी देते हुए DSP धारकला राजिंदर मनहास ने बताया कि जो लोग गाड़ी से कूद कर बाहर आ गए, उनके बयानों के आधार पर जो व्यक्ति गाड़ी चला रहा था, वह थोड़ा अनट्रेंड था। जब वह मिर्जापुर से नहर के किनारे-किनारे वापस लौअ रहे थे तो ड्राइवर ने ब्रेक की जगह एक्सीलेटर दबा दिया, जिससे गाड़ी असंतुलित हो नहर में गरी गई। हादसा ड्राइवर के कारण ही हुआ।
